Diari Oficial de la Generalitat Valenciana


Sumari del DOGV 3283, del 10-07-1998 (1998/5308)

Informació pública del Programa de Desenvolupament d'Actuació Integrada de la Unitat d'Execució 5.1 del Sector SUP PPR-5 del Pla General d'Ordenació Urbana de Cullera.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3283

Data del DOGV
:   10-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5308


Organisme emissor
:   Ajuntament de Cullera

Tipus de document
:   Anunci

Informació pública del Programa de Desenvolupament d'Actuació Integrada de la Unitat d'Execució 5.1 del Sector SUP PPR-5 del Pla General d'Ordenació Urbana de Cullera. [1998/C5308]
  
En virtut de les facultats que li confereix l'article 48 de la Llei 6/1994, del 15 de novembre, Reguladora de l'Activitat Urbanística, de la Generalitat Valenciana, Empresa de Desarrollo Urbano de Cullera, SA, ha dipositat a l'Ajuntament de Cullera, i s'ha protocol·litzat mitjançant acta autoritzada pel notari de Cullera senyor Arturo Fos Martí, amb seu a la plaça de la Mare de Déu, número 31, 1r, còpia del Programa de Desenvolupament d'Actuació Integrada de la Unitat d'Execució 5.1 que es delimita en el pla parcial, i comprèn l'avantprojecte d'urbanització, juntament amb el Pla Parcial del Sector SUP PRR-5 (residencial marge dret), i l'homologació d'aquest sector del Pla General d'Ordenació Urbana de Cullera.
  
En virtut d'allò que preveuen els articles 46 i 48 de la Llei 6/1994, del 15 de novembre, Reguladora de l'Activitat Urbanística, de la Generalitat Valenciana, se sotmet a exposició pública l'alternativa tècnica del citat Programa de Desenvolupament d'Actuació Integrada de la Unitat d'Execució 5.1 que es delimita en el pla parcial, i comprèn l'avantprojecte d'urbanització, juntament amb el Pla Parcial del sector SUP PRR-5 (residencial marge dret), i l'homologació d'aquest sector del Pla General d'Ordenació Urbana de Cullera, tot i advertint la possibilitat de qualsevol persona de comparèixer a la Notaria assenyalada amb anterioritat per tal d'obtenir còpia de l'acta que protocol·litza aquests documents o sol·licitar que se li mostre aquesta, així com consultar a l'Ajuntament les actuacions derivades de la documentació que hi està dipositada, identificades com a «Programa de Desenvolupament d'Actuació Integrada de la Unitat d'Execució 5.1 que es delimita al Pla Parcial i comprèn l'Avantprojecte d'Urbanització juntament amb el Pla Parcial del sector SUP PRR-5 (Residencial marge dret), i l'homologació d'aquest sector del Pla General d'Ordenació Urbana de Cullera», de manera que puga presentar a l'Ajuntament perquè puguen incorporar-s'hi tant al·legacions com alternatives tècniques durant el termini de 20 dies per a l'alternativa tècnica i un mes per al Pla Parcial i l'homologació, comptats a partir de l'endemà de la publicació de l'anunci en el Diari Oficial de la Generalitat Valenciana. Aquest termini serà prorrogat durant 20 dies addicionals si, durant els primers 10 d'informació pública, alguna persona es compromet a presentar una alternativa tècnica substancialment diferent a la inicial i presta caució d'aquest fet. Aquesta pròrroga es faria constar al tauler de l'Ajuntament. De la mateixa manera, s'adverteix de la possibilitat de formular proposicions juridicoeconòmiques durant els cinc dies següents al venciment del termini anterior. L'obertura de pliques es produiria a la següent data hàbil a partir de la conclusió del termini per a presentar-les.